Riia tänav

Riia tänav on tänav Tartus, üks linna peatänavaid. 

Tänava pikkus on umbes 4,4 km. See kulgeb Emajõest (Rahu sillast) edelasse kuni linna servani. Varem oli raudteesillast edasi kulgeva tänavaosa nimeks Riia maantee.

Tänavat ületavad Riia tänava raudteesild, Vaksali sild ja Riia viadukt.
pisi|Riia tänava algus. Vaade Emajõe suunas. Taamal Emajõe Ärikeskus Võidu silla juures

 Ristuvad teed 
pisi|left|Emajõe Ärikeskus
pisi|Riia tänav Tammelinnas
Riia tänav ristub algusest lõpu poole minnes Küüni tänavaga (paremalt), Kalevi tänavaga (vasakult), Wilhelm Struve tänavaga (paremalt), Lille tänavaga (vasakult), Akadeemia tänavaga (paremalt), Tähe tänavaga (vasakult), Võru tänavaga (vasakult), Pepleri tänavaga (paremal) ja Väike-Tähe tänavaga (vasakult), Era tänavaga (vasakult), Filosoofi tänavaga (vasakult), Kastani tänavaga (risti), Vaksali tänavaga (paremalt), Kase põiguga (vasakult), seejärel läheb raudteeviadukti alt läbi, Raudtee tänavaga (vasakult), Lembitu tänavaga (paremalt), Väikese kaarega (risti), Ludvig Puusepa tänavaga (paremalt), Kesk kaarega (vasakult), Nikolai Lunini tänavaga (paremalt), Suure kaarega (vasakult), Säde tänavaga (paremalt), Ravila tänavaga (paremalt), Soinaste tänavaga (vasakult), Sanatooriumi tänavaga (paremalt), Raja tänavaga (risti), Põldmarja tänavaga (paremalt), Lääneringteega (risti), Optika tänavaga (paremalt) ja Aardla tänavaga (vasakult).Ekspresskataloog 2005, lk 54. Tartu linna kaart mõõtkavas 1:22 000

Riia tänav on üldiselt kõigil ristmikel peatänav. Ristumine Lääneringteega on kahetasandiline – Lääneringtee otsesuund ületab Riia ringristmiku viaduktiga. Ringristmikuks on ehitatud ka ristumine Optika ja Aardla tänavaga. Tänava esimesel poolel on mitu fooriga reguleeritud ristmikku.

Emajõe kaldal Rahu silla juures Soola tänav 8 asub Emajõe Ärikeskus.

Ringtee ning Riia tänava ristumiskoha lähedal asub Tartu Lõunakeskus (Ringtee 75).

Riia tänava äärsed hooned ja asutused
pisi|Tartu Kaubamaja, Riia tänav 1
pisi|Kvartali kaubanduskeskus, Riia tänav 2
pisi|Hotell Pallas ja Tartu Hansakeskus, Riia tänav 4
pisi|Kaitseväe Akadeemia (endine Eesti Põllumajanduse Akadeemia) hoone, Riia tänav 12
Riia tänava ääres asuvad:
 Tartu Kaubamaja, Riia tänav 1
 Kvartali kaubanduskeskus, Riia tänav 2 (kus asus algne Tartu vana kaubamaja)
 Hotell Pallas ja Tartu HansakeskusHansalinna oma Hansakeskus, domus.ee, 14. november 2017, Riia tänav 4
 Vanemuise teatri suur maja, Vanemuise tänav 6
Riia tänav 9, 1961. aastal ehitatud  korterelamuSirje Veldi, Endisele Sõnnikumäele rajatud ühistu pani oma ajaloo kaante vahele, arileht.delfi.ee, 10.05.2007
 Kaitseväe Akadeemia hoone, Riia tänav 12
Riia tänav 15, büroohoone 
Riia tänav 15a, 1982. aastal ehitatud 5-korruseline korterelamu
Riia tänav 15B, viiekorruseline Riia maantee ja Pepleri tänava nurgal asuv elu- ja ärihoone. Ehitatud 1939. aastal Tartu linnaarhitekti Arnold Matteuse projekti järgi. "Hallis majas" Pepleri tänava ja Riia tänava nurgal, kus 1940.–1950. aastatel asus Eesti NSV Riikliku Julgeoleku Ministeeriumi Tartu osakond (vaadatud 11.02.2023). Hoones asub KGB kongide muuseum
 Pauluse kirik, Riia tänav 27
 Oskar Lutsu majamuuseum, Riia tänav 38.
 Galerii 

 Ajalugu 

Riia tänav on nime saanud selle järgi, et see on peamine liiklustee, mille kaudu Tartust sõidetakse Riiga. Kesk- ja varauusaegse Tartu linnamüüri lõunakülje Riia väravast algas Riia tee, väravast suundus tee üles mäkke, kus kaheks hargnes. Vasakut haru kutsuti Kirumpää teeksKirumpää tee nime kandsid praegune Võru tänav ja maantee. Tee viis Kirumpää linnuse juurde. 17. sajandi lõpul, kui Kirumpää oli hävitatud, hakati teed nimetama Vastseliina teeks (Weg nach Neuhausen). , paremat Riia teeks (tänapäeval Võru tänav ja Riia tänav)Uno Hermann, Tähtsamaid Tartu mäenimesid. Keel ja Kirjandus, 1965, nr 10, lk 632.  

pisi|left|Riia tänav umbes 1911. aastal (taamal hotell Liivimaa)
pisi|left|Riia tänav umbes 1911. aastal

Aadressil Riia 2 asus Tartu Tütarlaste Gümnaasiumi hoone, mis sai kannatada 1944. aasta sõjategevuses ning hiljem hävines. Samal aadressil asus ka Tartu vana kaubamaja, mis avati 1966. ja suleti 2013. aastal. Riia tänav 3 asus villavabrik "Estonia" hoone. Riia tänav 12 asus Tartu Reaalkool (Dorpater Realschule). 

Riia maantee ristmik Võru suunalise maanteega, mida Venemaa keisririigi ajal nimetati Pihkva maanteeks, see oli juba Rootsi ajal postiteede sõlmpunkt. 1843. aastal otsustati ehitada selle asemele esinduslik Tartu postijaama kivihoone, hoone arhitekt oli Tartu ehitusmeister Georg Friedrich Geist. Ehitatud Tartu postijaam, esinduslik viiekaarelise ulualusega kivihoone, kujunes postijaama tüübiks. Samasugused olid ka Liivimaa kubermangu Torma, Uderna ja Ninasia jaamahoone. 1898. aastal, kui asutati Tartumaa mõisate telefonikeskjaamade vahelise telefoniühenduse korraldamisega tegelenud  Tartumaa TelefoniühingTartumaa Telefoniühing, Eesti Ajalooarhiiv,  EAA.607, asus see algselt hobupostijaama hoones, hiljem viidi see üle Pihkva tänav 20 (Tartumaa mõisate keskjaamaga olid ühendatud Karlova, Ropka ja Tähtvere ja Laeva mõis). Postijaama taga asusid piki Riia tänavat asetsevad hobusetallid, mis olid seal 1960. aastate alguseni, kui need jäid ette kinole Ekraan. Postjaama hoone lammutati ja 3. septembril 1939.
Aastatel 1938–1940 ehitati uus Kaitseliidu Tartumaa maleva Kaitseliidu hoone Tartus Riia tn 12 // Võru tänav 1 Alar Kotli ja Elmar Lohu projekti järgi. Piki Võru ja Riia tänavat paiknevaid tiibehitisi pikendati 1950. aastate lõpus (arhitekt Henn Kuvasto). Võru tänava poolset tiiba on pikendatud 1990. aastatel ja 2005. aastal (vaadatud 17.10.2021).
pisi|Tartu vana kaubamaja tegutses 1966–2013 Riia tänav 2
Riia tänav 23 asus Tartu Linnakool ja Eesti NSV ajal Tartu Riikliku Ülikooli sõjalise õpetuse kateeder. (vaadatud 18.10.2020) Tänapäeval tegutseb hoones Tartu Ülikooli molekulaar- ja rakubioloogia instituut.  Riia tänav 62/68 asus August Kuusik’u villavabriku hoone.

Riia tänav 25 (toona Riia 121), 1905. aastal ehitatud koolihoones  tegutses Tartu Poeglaste Gümnaasium, 1909–1919 Tartu Puškini-nimeline Tütarlaste Gümnaasium, Saksa okupatsiooni ajal (1941–1944) välilaatsaret.

Riia tänav 41 (hiljem Riia tänav 35) omas majas asus 1920. aastal asutatud Eesti Omavalitsuste ja Ühistegeliste Asutuste Kindlustuse Aktsiaselts Oma.

Riia tänav 70 hoones asus Tartu Pauluse koguduse torniga pastoraadihoone.

Tänava lõpus teisel pool Riia ringristmikku on tegutsenud Zooloogia ja Botaanika Instituut ja Tartu Ülikooli füüsika instituut.

2021. aasta detsembris valmis Riia tänavat ületav Vaksali sild ning 2022. aastal avati Riia ringristmiku ületav viadukt.Tartus valmis Riia-Vaksali liiklussõlm koos kergliiklussillaga. ERR Uudised, 08.12.2021.

Vaata ka
Riia mägi
Riia tänava raudteesild

 Viited 

Kategooria:Tartu tänavad
Kategooria:Kesklinn (Tartu)
Kategooria:Tammelinn
Kategooria:Ränilinn
Kategooria:Vaksali